text: [{"text_idx": "#000001", "text": "Ta\u00f0 er ikki greitt, hvi\u0301 flogskiparin varpa\u00f0i seg u\u0301r flogfarinum i\u0301 gja\u0301r, men flogfari\u00f0 er ikki komi\u00f0 aftur i\u0301 aftur, og amerikanski herurin bi\u00f0ur nu\u0301 borgarar i\u0301 South Carolina um hja\u0301lp at finna flogfari\u00f0"}, {"text_idx": "#000003", "text": "Amerikanski herurin bi\u00f0ur nu\u0301 i\u0301bu\u0301gvarnar i\u0301 South Caroline um hja\u0301lp at finna eitt F-35 stri\u0301\u00f0sflogfar, i\u00f0 harv eftir at flogskiparin i\u0301 gja\u0301r ny\u0301tti katapultsetri\u00f0 og var\u00f0 varpa\u00f0ur u\u0301r flogfarinum."}, {"text_idx": "#000004", "text": "Talsfo\u0301lk fyri amerikanska herin siga samb\u00e6rt The Guardian, at flogskiparin varpa\u00f0i seg u\u0301r flogfarinum eftir eitt o\u0301happ, og at hildi\u00f0 ver\u00f0ur, at flogfari\u00f0 m\u00f8guliga liggur n\u00e6rhendis tveimum v\u00f8tnum nor\u00f0an fyri North Charleston."}, {"text_idx": "#000005", "text": "Greitt ver\u00f0ur ikki fra\u0301, hvat o\u0301happ talan var um, men flogskiparin er fluttur a\u0301 sju\u0301krahu\u0301s. Kanna\u00f0 ver\u00f0ur nu\u0301, ju\u0301st hvi\u0301 flogskiparin fo\u0301r fra\u0301 flogfarinum."}, {"text_idx": "#000006", "text": "Talan var um tvey F-35 stri\u0301\u00f0sflogf\u00f8r, i\u00f0 vo\u0301ru a\u0301 flogi saman, men hitt flogfari\u00f0 lendi i\u0301 \u00f8llum go\u0301\u00f0um a\u0301 Joint Base Charleston, sigur ein majorur i\u0301 amerikanska herinum."}, {"text_idx": "#000007", "text": "Nancy Mace, sum er umbo\u00f0snevndartingkvinna i\u0301 amerikanska umbo\u00f0smannatinginum fyri South Carolina, er to\u0301 ikki serliga fegin um, at eitt stri\u0301\u00f0sflogfar bara solei\u00f0is er horvi\u00f0, og a\u0301 Twitter hevur hon spurt, hvussu hetta ber til, og um ikki t\u00f8kni er umbor\u00f0 a\u0301 flogfarinum, i\u00f0 ger ta l\u00e6ttari at finna aftur."}]